Navdynamo

En **navdynamo** eller et **dynamonav** er en type sykkeldynamo (liten elektrisk generator) innebygd i fornavet på et sykkelhjul, og brukes vanligvis til å drive sykkelbelysning. Ofte er ikke navdynamoen egentlig en dynamo (som ville generert likestrøm), men i stedet en laveffekts «magneto» som genererer vekselstrøm.

De fleste moderne navdynamoer er regulert til 3 watt ved 6 volt (trolig på grunn av StVZO-krav), selv om noen kan levere opptil 6 watt ved 12 volt. De brukes også i tursykling for å lade diverse forbrukerelektronikk som batteribank, mobiltelefon eller GPS-navigasjon, men vil da lade svært sakte.

## Historie
En pioner i markedet var Sturmey-Archer med deres Dynohub fra 1930&#x2013;1970-årene. Disse konkurrerte i praksis med samtidige sideveggdynamoer og rulledynamoer, men Dynohub-en var tung med sitt stålhus og ble avviklet i 1980-årene. Rundt 2009 lanserte Sturmey-Archer en ny navdynamo med integrert med trommelbrems i et aluminiumshus, betegnet X-FDD og XL-FDD.

Schmidt Original Nabendynamo (SON) kan drive to 6-volts lamper i serie ved hastigheter over omtrent 19 km/h, og SON produserer lamper som er utviklet for å passe med dette. Disse lampene har optikk basert på Bisy FL-lyktene. Produsentene oppgir at effisiensen til SON er 65 % (dermed vil litt over 5 W av syklistens effekt omformes til 3 W elektrisk effekt), men dette gjelder bare ved 15 km/h. Ved høyere hastigheter faller effisiensen. Sykkeldynamoer bruker vanligvis bare permanentmagneter for å eksitere et magnetfelt og starte elektrisk generering.

Shimano tilbyr en rekke navdynamoer under merket "Nexus", som DH-3N70/DH-3N71, som annonseres med å ha betydelig mindre rullemotstand enn Nexus NX-30.

SRAM produserte i-Light-navdynamoen frem til 2017. D7-serien var tilgjengelig for både felg- og skivebremser, mens D3-serien hadde flere felgbremsevarianter. I en gjennomgang fra 2006 av den tyske Stiftung Warentest ble effisiensen ved 15 km/h til en D1-serie i-Light navdynamo målt til 66%, som var 10% bedre enn SON-28.

SR Suntour tilbød DH-CT-630-serien navdynamoer med integrert overspenningsvern. Den ble antagelig avviklet i 2010, ettersom den ikke finnes i SR Suntour-katalogene fra 2011 og senere.

SP Dynamo Systems tilbyr omtrent 10 forskjellige modeller navdynamoer, inkludert hurtigkoblingsnav for både skivebremser og felgbremser, og en for 15&nbsp;mm gjennomgående aksling for terrengsykler med skivebremser. De hevder å ha svært høy effisiens og lav vekt sammenlignet med andre navdynamoer på markedet.

Kasai lager en serie Dynacoil-navdynamoer for felg- og skivebremser med varianter både for hurtigkobling og gjennomgående akslinger. I 2020 introduserte de FS-serien som lettere skal kunne repareres eller vedlikehodes i felt, i motsetning til de fleste andre navdynamoer som krever at navet demonteres fra hjulet og sendes tilbake til fabrikken for reparasjon eller bytte av lagre. Kasai hevder 72% effisiens for navet ved 16&nbsp;km/h.


Fil:Disassembled_dynamo_hub_-_06.jpg| Statoren inni navhuset: Klaringen mellom dem er knapt synlig
Fil:Disassembled_dynamo_hub_-_04.jpg|Permanentmagneter på innsiden av navhuset
Fil:Disassembled_dynamo_hub_-_03.jpg|Statoren med spoler


## Effisiens
Forbedringer i design og materialer har ført til forbedringer i effisiens. Tidlige design hadde flere kobberviklinger og tyngre magneter. Moderne design bruker sterkere neodymmagneter, en enkelt kobberspiralvikling og klopoler. *Bicycle Quarterly* anmeldte sju forskjellige navdynamoer i 2005. SON28 ble funnet å være den mest effisient, men prisen var betydelig høyere enn modeller fra Shimano.

## Se også
* Dynamo, elektrisk generator som lager likestrøm ved å bruke en kommutator
* Sideveggdynamo, sykkeldynamo montert på en slik måte at friksjonshjulet kan drives av dekkets sidevegg

## Referanser